Taras Sjevtsjenko

Taras Hryhorovytsj Sjevtsjenko (ukrainsk: Тарас Григорович Шевченко; født  i guvernementet Kyiv, død  i St. Petersburg) var en ukrainsk dikter, kunstner og humanist. 

Han anses av mange som Ukrainas nasjonalskald. Landets viktigste universitet – Taras Sjevtsjenko-universitetet i Kyiv – er oppkalt etter ham.

 Biografi 
Sjevtsjenko var sønn til en livegen bonde og vokste opp i nød, men hans kunstneriske anlegg gjorde at han ble lagt merke til av godseieren Engelhart, som tok han med på sine reiser. I Petersburg ble han, gjennom den russiske dikteren Vasilij Zjukovskijs inngripen, frikjøpt fra livegenskapet og han studerte ved kunstakademiet under Karl Brjulov. Sjevtsjenko ble i 1847 arrestert i Kyiv for sin deltakelse i det slavofile, politiske samfunnet Kyrill och Metodius' brorskap. Han ble dømt til soldattjeneste i Orenburg, og senere i festningen Novopetrovsk bortenfor Det kaspiske hav. Han ble først i 1857 sluppet fri fra den brutale forvisningen, men hans helse var da allerede ødelagt. Han døde fire år senere, og ble begravet i byen Kaniv ved elva Dnipro.

 Diktning 
Sjevtsjenkos diktning avspeiler sin egen og sitt lands ulykkelige historie, og preges av human idealisme. På folkelig vis besang han Ukrainas idylliske natur, det forgangne frie kosakklivet og samtidens sosiale elendighet. Hans største episke verk, Hajdamaki (1841) behandler det kosakkiske bondeopprøret ved Dnipro i 1768.

Han er spesielt kjent for sine poetiske fortellinger, hvor ulykkelige kvinneskjebner besynges, f.eks. Katerina og Najmytsjka («Tjenestepiken»), og for sine kunstnerisk omarbeidede folkefortellinger, for eksempel Rusalka («Elva») og Poppelen (med «Lenore»-motivet i en annen form).

Det er reist en bronsebyste i parken Østre Anlæg i København av kunstneren Sergej Boguslavskij til minne om ham.Mindesmærke for Ukraines nationaldigter, kk.dk/da. Besøkt 18. febr. 2014 

 Referanser 

 Eksterne lenker 



 Engelske oversettelser av Sjevtsjenko
 Encyclopedia of Ukraine: Sjevtsjenko, Taras
 Taras Shevchenko Museum of Canada  — Detaljert biografi
 Selvportretter av Taras Sjevtsjenko

Kategori:Ukrainske forfattere
Kategori:Ukrainske demokratiaktivister
Kategori:Billedkunstnere
Kategori:Personer fra Zvenyhorodka rajon i Tsjerkasy oblast